'Za dom spremni' će zabraniti, petokraka ipak ostaje legalna?

Članovima vijeća sporna su fašistička obilježja poput pozdrava "Sieg Heil", ustaškog U i pozdrava "Za dom spremni", ali u slučaju zvijezde petokrake vode se odlukom Europskog suda...

<p>Pozdrav "Za dom spremni" je neustavan, ali će postrojbe poput HOS-a biti iznimke pri obilježavanju spomena. Oko zvijezde petokrake još se vode rasprave jer neki smatraju da bi i nju trebalo staviti izvan zakona. Ipak, ide se za tim<strong> da se ne zabrani njena upotreba</strong> što bi bilo sukladno odluci Europskog suda za ljudska prava.</p><p>Zaključak je to, <strong>doznaje Jutarnji list</strong>, jučer održanog sastanka vijeća sa suočavanje s posljedicama totalitarnih režima koje vodi akademik Zvonko Kusić, čelnik HAZU.</p><p>Članovima vijeća sporna su fašistička obilježja poput Hitlerovog pozdrava "Sieg Heil", ustaškog U i pozdrava "Za dom spremni", četničke kokarde, ali u slučaju zvijezde petokrake vode se odlukom Europskog suda za ljudska prava koji je u slučaju Attila Vajnai protiv Mađarske presudio kako se <strong>ne može smatrati da zvijezda petokraka predstavlja isključivo komunističku vladavinu</strong> jer simbolizira i međunarodni radnički pokret, borbu za pravednije društvo, a koriste ju i neke političke stranke. </p><p>- Ipak, komunizam i fašizam su dva totalitarna režima i to će Vijeće utvrditi, rekao je Kusić za <strong>Jutarnji</strong>. </p>